钦定古今图书集成/理学汇编/学行典/第255卷 > 王承祖
## 钦定古今图书集成/理学汇编/学行典/第255卷 > 王承祖

按《四川总志》：“王承祖，剑州人，御史梁之栋仆也。献贼
据蜀，之栋子田璧知不免，止一五岁儿，名绳武，召承
祖夫妇嘱之曰：‘一线之脉尽托于汝，其善保之’。梁氏
一家俱遇害，承祖负绳武，贼追急，弃己子而匿绳武
岩穴，得脱。后土贼起，知绳武在，索其资，承祖负之乞
食山中。及盗贼衰息，始敢出。承祖为之耕耘婚娶，延”
师读书。庚子举于乡。